Publication: Magyar Közlöny
Issue: MK-2006-94 (Year: 2006, Number: 94)
Era: 2004-2010
Section: Az 1992. évi XXII. törvény a Munka Törvénykönyvéről.
Paragraph Index: 5527

3. Esélyegyenlőségi és Nemzetiségi Főosztály Az Esélyegyenlőségi és Nemzetiségi Főosztály (jelen alfejezet alkalmazásában a továbbiakban: Főosztály) a közoktatás területén ellátja a nemzetiségi és etnikai oktatással,valamint az esélyegyenlőség biztosításával kapcsolatos kormányzati feladatokat. Részt vesz európai uniós források felhasználásával megvalósuló fejlesztések előkészítésében. 2006/94. szám 3.1. A Főosztály a nemzetiségi és etnikai kisebbségek oktatással összefüggő feladatai körében: 3.1.1. Közreműködik a nemzeti, etnikai kisebbségi oktatást érintő nemzetközi egyezmények, munkatervek előkészítésében, végrehajtásában, az anya-, illetve nyelvi környezetben folyó pedagógusképzés és továbbképzés, a diákcsere szervezésében. Ellátja a nemzeti etnikai kisebbségi oktatás tankönyvellátásával összefüggő feladatokat. 3.1.2. Segíti az iskolafenntartók kisebbségi közoktatással összefüggő feladatainak végrehajtását és a kisebbségi önkormányzatok tevékenységét. Megszervezi az országos pedagógiai szakmai szolgáltatásokat. 3.2. Esélyegyenlőséggel összefüggő feladatai körében a Főosztály: 3.2.1. Felügyeli az esélyegyenlőség szempontjából meghatározott és azzal összefüggő hátránykompenzáló, esélyteremtő programokat, ügyeket, a döntések előkészítését. 3.2.2. Intézkedést kezdeményez az egyenlő bánásmód oktatásban való érvényesülése érdekében, esélyegyenlőséget segítő megoldásokat dolgoz ki, segítséget nyújt a helyi önkormányzati esélyegyenlőségi programok elkészítéséhez. 3.2.3. Programok kidolgozásával, illetve pályázatok kezdeményezésével, kiírásával ösztönzi a hátrányos helyzetű és roma tanulók nevelését és oktatását, továbbá az integrációjukhoz szükséges fejlesztéseket. 3.2.4. Az Országos Oktatási Integrációs Hálózat és Fejlesztési Központ tekintetében a szakmai felügyeletet ellátja. 3.2.5. Megoldásokat dolgoz ki a sajátos nevelési igényű gyermekek, tanulók többi gyermekkel, tanulóval együtt történő neveléséhez és oktatásához. 3.2.6. Gondoskodik a romák által beszélt nyelvek iskolai oktatásához szükséges alapdokumentumok szakmai megalapozásáról. 3.3. Ellátja a külhoni magyarok alap- és középfokú nevelésével, oktatásával kapcsolatban felmerülő feladatokat, szakmai programokat dolgoz ki, végzi a jogszabályokban meghatározott, a határon túli közoktatási szakmai tevékenység támogatásával összefüggő feladatokat. 3.4. A közoktatási humánszolgáltatások tekintetében ellátja a költségvetési törvényben meghatározott állami normatívák, támogatások és kiegészítő támogatások igénylésével, folyósításával, nyilvántartásával és ellenőrzésével kapcsolatos feladatokat. 3.5. A Főosztály előkészíti a közoktatási feladatot ellátó egyház számára az éves költségvetési törvényben meghatározott kiegészítő támogatás megállapítására, valamint a pedagógustovábbképzési programok alapítására és indításának engedélyezésére irányuló eljárásokban a miniszter által a közoktatási szakállamtitkárra átruházott döntési jogkörök gyakorlásával kapcsolatos intézkedéseket. 3.6. Felelős a Közoktatás Fejlesztési Célelőirányzat működtetéséért. 2006/94. szám V. A kulturális szakállamtitkár felügyeleti területe

Source: https://magyarkozlony.hu/hivatalos-lapok/bf323688ebda5dd31e67ac398bd4b1323a7bd28a/dokumentumok/7bd824bfa5f94d18b68a947d3497943c4c2cbf34/letoltes